प्रधानमन्त्रीलार्इ भेट गर्न पुगेका दोलखाका सांसद र स्थानिय तहका प्रमुखका साथै उपप्रमुखसँग उनले गलत स्थान छनोट गरेको भन्दै आक्रोशित शैलीमा दोलखामा चलचित्र नगरी बन्न नसक्ने बताए। ‘दिनको दुई घण्टा पनि घाम नलाग्ने ठाउँमा चलचित्र नगरी बनाउन सकिन्छ ?’ प्रधानमन्त्रीको अभिव्यक्तिलाई उद्धृत गर्दै भेटमा सहभागी एक सांसदले भने। ति सांसदका अनुसार जिल्लाका एक प्रदेश सभा सदस्यले फिल्म सिटीको प्रसंग झिक्ने बितिकै आक्रोशित मुद्रामा प्रधानमन्त्रीले घाम नलाग्ने ठाउँमा बन्न नसक्ने भन्दै उक्त अभिव्यक्ति दिएका थिए । उनको अभिव्यक्ति पछि जिल्लाका जनप्रतिनिधिले प्रतिप्रश्न गरेनन्।
